prehltnutie pastilky na cmúľanie
Dobrý deň, som v prvom trimestri a boli ma hrdlo mám pastilky stopkašeľ medical vôbec som si neuvedomila a pastilku prehltla. Na obale píše že sa to nemá tak sa chcem uistiť či sa náhodou nemôže niečo stať?
Dobrý deň,
ďakujeme za Vašu otázku.
Bylinné pastilky Stopkašeľ obsahujú zmes 5 bylinných extraktov, ktoré pomáhajú zmierniť príznaky pri kašli a bolesti v krku. Sú vhodné aj pre tehotné a dojčiace ženy. V prípade, že ste omylom jednu pastilku prehltli a nie vycmúľali, vzhľadom na zloženie nepredpokladám žiaden negatívny vplyv na Vaše zdravie ani na zdravie Vášho bábätka.
Prajem pekný zvyšok dňa.
S pozdravom
Mgr. Emma Halás Haluščíková